
Căsătoria, simbol universal 


La cinema, la teatru, în romane, în cântece, poeme, despre ce este vorba? Despre dragoste. 
Despre dragoste şi despre căsătorie. Iată că despre dragoste şi căsătorie nu trebuie să discutăm: bărbații 
şi femeile vin pe pământ cu nevoia de a iubi şi, pentru marea majoritate, de a se lega prin căsătorie de 
ființa pe care o iubesc. Evident, dragostea şi căsătoria nu merg totdeauna împreună; câteodată e 
dragoste fără căsătorie, alteori e căsătorie fără dragoste. Cu toate acestea, la modul general, un bărbat 
şi o femeie care se iubesc au tendinţa de a se căsători pentru a trăi împreună şi pentru a se păstra unul 
pentru celălalt. Deci, în mod obişnuit, bărbaţii şi femeile se iubesc şi se căsătoresc. Aşa merge lumea. 

Şi dacă pun acum întrebarea: “E de la sine înţeles, preocuparea voastră principală e dragostea şi 
căsătoria. Dar cum le-aţi înțeles? De ce trebuie să vă căsătoriți? Sau, mai mult decât atât, fără a vorbi 
despre căsătorie, de ce credeţi că trebuie să stabiliți un contact cu o altă ființă, să vă uniţi cu ea, şi cel 
puţin pentru câteva secunde să formaţi o unitate?”... cine ştie să răspundă? Foarte puţini oameni şi-au 
pus problema; din moment ce lucrurile stau aşa, de ce să ne batem capul? Dar iată că Iniţiații, care au 
obiceiul de a reflecta asupra tuturor manifestărilor existenţei pentru a le aprofunda, au descoperit că 
această tendință atât de naturală, atât de răspândită, de a căuta o altă ființă pentru a te uni cu ea, 
ascunde unul dintre cele mai mari secrete ale universului. Dacă omul ar înțelege semnificația acestei 
tendinţe şi ar şti să o utilizeze în munca spirituală ar deveni o divinitate. 

Tradiţia povesteşte că la origine, fiinţa umană a fost creată bărbat şi femeie. Deci, orice bărbat 
este în acelaşi timp bărbat şi femeie, şi orice femeie este în acelaşi timp femeie şi bărbat. A fi bărbat 
sau femeie înseamnă a nu fi decât o jumătate, şi nu-i rămâne fiecăruia de făcut altceva decât să îşi 
găsească jumătatea complementară. Unde? În el însuşi. Acesta este lucrul care nu se ştie. Pentru 
fiecare bărbat şi fiecare femeie adevărata căsătorie este unirea interioară cu cealaltă jumătate a 
fiinţei sale şi nu unirea exterioară cu o altă femeie sau un alt bărbat. Da, aceasta este adevărata 
căsătorie: a găsi această cealaltă jumătate a eului propriu, a o atrage şi a fuziona cu ea şi a deveni, în 
fine, o ființă completă pentru a realiza o muncă magică. 

Majoritatea căsătoriilor care se fac pe pământ nu sunt decât experienţe, încercări, mai mult sau 
mai puțin reuşite, aşteptând de a putea realiza adevărata căsătorie care este de ordin spiritual. Această 
adevărată căsătorie e reprezentată în religiile Indiei prin simbolul lingamului. Cunoaşteţi acest 
simbol: el învaţă că cele două principii (principiul masculin reprezentat de linia verticală, şi principiul 
feminin reprezentat de baza orizontală) nu trebuie să fie niciodată separate în ființa umană. Fiecare 
bărbat, fiecare femeie trebuie să ajungă să realizeze interior uniunea celor două principii. Desigur, este 
foarte dificil; şi chiar, majoritatea timpului, când bărbatul şi femeia se unesc fizic, în realitate ei rămân 
separați: în sufletul lor, în capul lor, ei sunt separați. Faptul că ei sunt separați fizic, aceasta nu are 
importanţă; ceea ce este important, este ca fiecare să realizeze în el însuşi căsătoria principiului 
masculin şi al principiului feminin. 

Dacă sunteți capabili de a înțelege misterele căsătoriei, veți înţelege toate secretele vieții. 
Căsătoria este lucrul cel mai răspândit, dar foarte puțini îi cunosc sensul ei profund. Câte unul se 
plictiseşte, şi se căsătoreşte pentru a se distra... sau are nevoie să plăceri senzuale şi căută partenera 
(sau partenerul) care îi va da aceste plăceri... sau e sărac şi se căsătoreşte pentru a se îmbogăţi... sau e 
incapabil de a se descurca singur în viaţă şi îi trebuie o servitoare sau un valet pentru a-l ajuta. Despre 
motivele pentru care oamenii se căsătoresc, să nu mai îmi spuneți! 

Pentru mine, căsătoria este un act atât de sublim încât nu sunt sigur că l-am aprofundat cu 
adevărat. Ceea ce ştiu, este că numai căsătoria spirituală permite realizarea lucrurilor mari. Cât timp 
bărbatul nu este căsătorit interior, el are forţa, chintesenţa, dar nu o poate condensa pentru ca ea să fie 
vizibilă, tangibilă, reală în planul fizic: lui îi lipseşte factorul capabil de a furniza materia pentru 
realizarea lucrurilor, adică tocmai principiul feminin. Şi dacă femeia nu este căsătorită interior, ea are 
toate materiale, dar nu are flama, scânteia care trebuie să îmbrăţişeze totul. Ea poate avea multă 
materie, dar această materie nu se aprinde, e moartă, stagnantă, pentru că spiritul e absent. Nu uitaţi 
aceasta. 


Căsătoria este o problemă foarte vastă pe care putem să o studiem peste tot în natură. Astfel, în 
chimie, fizică, astronomie, botanică, anatomie, psihologie, etc., vorbim fără încetare despre căsătorie. 
Să luăm numai exemplul apei, care este un element indispensabil vieţii în univers. Ce este apa? Un 
copil născut din unirea unui tată, oxigenul, şi a unei mame, hidrogenul: H2O. Da, şi de ce unirea unui 
1 (O) şi a 2 (H20)?... Pentru că 1 este numărul principiului masculin, şi 2 este numărul principiului 
feminin. 

Să luăm, de asemenea, exemplul cuvântului. Cum produce omul cuvântul? Cu braţele sale, cu 
picioarele sale, cu urechile, cu nasul său, cu pântecul său? Nu, cu gura sa. Şi gura din ce este formată? 
Din limbă şi cele două buze; şi atunci când limba şi cele două buze se pun în mişcare produc cuvântul 
articulat. Limba este principiul masculin şi cele două buze sunt principiul feminin. Astfel, principiul 
masculin şi principiul feminin produc un copil: cuvântul. Vedeţi ştiinţa formidabilă care este conținută 
în această pagină a marii cărţi a naturii vii! 

Dacă filozofii ar fi reflectat asupra mecanismelor cuvântului, asupra elementelor care intră în 
joc pentru ca omul să poate scoate sunete articulate, ei ar fi putut descoperi prin analogie că 
Dumnezeu conţinea mai înainte în El cele două principii prin care El a creat pe Fiul său, Cuvântul, şi 
că fiul a pus în mişcare toate creaturile. Pentru că cuvântul nu este lipsit de sens, nu este rostit fără un 
motiv, el e adresat cuiva în vederea a ceva. “La început a fost cuvâtul” a spus sfântul Ioan. Cuvâtul 
reprezintă mişcarea, copilul. 


Acum, iată esențialul din ceea ce aş vrea să vă fac să înţelegeţi. La fel cum Dumnezeu a creat 
lumea prin Cuvânt, la fel în planul fizic, jos, oamenii crează viaţă. În gură, cele două principii sunt 
împreună, mereu împreună. Pentru a putea vorbi, trebuie ca cele două buze şi limba să fie împreună 
pentru a produce sunete. Încercaţi să articulaţi fraze fără a vă pune limba şi buzele în mişcare, nu veţi 
reuşi. În Dumnezeu cele două principii sunt împreună, unite; ele nu sunt niciodată separate, de 
aceea Dumnezeu crează fără încetare. În timp ce oamenii se comportă ca şi cum cele două principii 
ar fi separate, bărbaţii posedă numai principiul masculin iar femeile numai principiul feminin; dar 
cum, pentru a crea viață, trebuie să le unim, iată o serie întreagă de dificultăți şi complicaţii! 

Toate creaturile care nu dezvoltă în ele însele cele două principii, masculin şi feminin, nu 
sunt cu adevărat imaginea lui Dumnezeu, şi ele nu au plenitudinea. Evident, eu nu mă refer la 
faptul de a avea cele două principii în plan fizic, ci în plan spiritual: principiul iubirii şi principiul 
înţelepciunii, unite împreună. Numai fiinţele care au realizat unirea celor două principii în ele 
însele, principiul iubirii şi principiul înțelepciunii. acestea sunt în adevăr şi posedă forta. Şi cine 
sunt aceste fiinţe? Sunt adevărații Maeştrii, adevărații Iniţiaţi, care au înţeles sfânta treime a Iubirii, a 
Înţelepciunii şi a Adevărului. Aceste ființe se manifestă cu adevărat ca reprezentanţii lui Dumnezeu, 
conductorii lui Dumnezeu şi trăiesc în plenitudine. lată modelele de urmat. 

Cuvântul nu poate fi realizator, el nu poate acționa asupra materiei pentru a o fasona decât 
dacă el este plin de dragoste şi inteligență. Cuvintele goale, cuvintele fără sens, cuvintele în aer, nu pot 
produce nimic. Vedeţi, toate acestea ne obligă să studiem şi să facem eforturi pentru ca cuvintele 
noastre să producă efecte în lumea întreagă, în întreaga creaţie, în lumea vizibilă şi în lumea invizibilă; 
pentru ca ele să pună în mişcare oamenii, îngerii, arhanghelii, spiritele şi elementele. Trebuie deci ca 

în cuvinte să fie inteligență. lumină. dar să fie de asemenea căldură. multă dragoste,_ 
plenitudinea iubirii. In acel moment, da, cuvintele devin puternice. E clar acum? Deci, atunci când 


vorbiți cu prietenii voştri, cu soțul sau soţia voastră, cu copiii voştri şi nu aveți rezultate, aceasta 
dovedeşte foarte simplu că cuvintele nu sunt încă aşa de luminoase şi pline de căldură. 


Voi toţi, noi toți, purtăm în noi înşine, în gura noastră simboluri de o importanţă cosmică. 
Toată lumea are o gură, dar cu această gură fiecare se plânge în loc să mulțumească, să mulțumească 
zi şi noapte că au o gură, şi o limbă în mişcare! Străduindu-se să nu facă prosti cu această limbă, 
pentru că se spune că ea nu are os, dar sfărâmă oase. Da, când nu sunteți nici inteligenți, nici înţelepţi, 
nici rezonabili, nici buni, sfărâmaţi oasele altora cu limba: e destul să puneţi limba în mişcare şi 
distrugeţi familii, faceți oamenii să se piardă, sau îi masacrați, şi faceţi toate acestea cu gura, cu limba! 

E timpul să conştientizăm în fine că Dumnezeu ne-a dat ceva preţios: gura cu limba. Trebuie 
să conştietizăm acestea şi să spunem: “Doamne Dumnezeule, iartă-mă că nu am înţeles până acum 


comorile pe care Tu le-ai pus în gura mea, că nu am înţeles că pronunțând cuvinte pot să Te 
imit, să devin ca şi Tine. Nu mi-am dat seama că fac rele cu cuvintele mele: am spus lucruri fără 
bun simţ, am rănit oamenii, am perturbat creaturile şi am dărâmat totul la pământ cu ajutorul 
acestui instrument pe care Tu mi l-ai dat. În loc să fac bine, de a consola, de a susţine, de a dirija, 
de a ghida făpturile, în loc să le dau viaţă şi să le învii, în loc să le ridic şi să le proiectez către Tine, 
Domnul, Creatorul, eu le-am demolat şi le-am degradat. lartă-mă şi învață-mă cum să-mi folosesc 
gura şi limba pentru a face bine, pentru a lumina şi a încălzi pe alţii, nu numai pentru a mânca, a bea şi 
a spune prosti fără a înţelege nimic vreodată.” 

Gura este un organ extraordinar, atât de puternic, încât trebuie să tremurăm şi să veghem ca să 
nu lăsăm să scape cuvinte veninoase, ci cuvinte constructive, educative şi dătătoare de viaţă. Şi chiar 
dacă în aparenţă dojeniţi sau condamnaţi pe alţii, nu trebuie să aveţi ca scop decât faptul de a-i ajuta şi 
a-i lumina. Din acel moment vă veţi crea un viitor indescriptibil de frumos. E scris în Evanghelii: 
“Prin cuvintele tale te vei justifica, şi prin cuvintele tale vei fi condamnat” adică viitorul tău va fi bun 
sau rău, luminos sau tenebros, celest sau infernal, după cuvintele pe care le-ai rostit în timpul 
existenţei tale. 

Deci, cuvintele sunt de o aşa importanță pentru construcția viitorului nostru încât trebuie să 
reflectăm şi să medităm întreaga viață asupra acestui subiect. Trebuie să luăm în considerație 
importanţa cuvântului şi, deschizând gura, să veghem aceasta acțiune să fie întotdeauna de partea 
binelui. 


Pot merge mai departe aprofundând această idee pentru a vă arăta că totul este legat, că există 
în univers o lege a corespondenţei absolute. Soarele vorbeşte... El vorbeşte, şi cuvântul său este viaţa, 
el vorbeşte şi cuvântul său e lumina care cade aici pe pământ, pe plante, animale şi oameni. Iată, 
soarele invizibil, care acţionează asupra soarelui vizibil, produce lumina şi această lumină se 
transformă în căldură. Să presupunem acum că limba corespunde tatălui, cele două buze mamei, şi 
cuvântul copilului; atunci, ceea ce dă tatăl mamei, acesta e cuvântul care vitalizează, care animă. E 
aceeaşi lege: la fel cum soarele invizibil acţionează asupra soarelui vizibil, care acționează apoi asupra 
pământului pentru a-l fertiliza, la fel bărbatul fertilizează femeia, la fel cuvântul fertilizează sufletele 
şi inimile. E aceeaşi lege. În acel moment, cel ce vorbeşte devine tatăl, cel ce ascultă devine 
mama, şi naşte copii... 

“Atunci, veți spune, bărbaţii pot deveni mame?” Da, desigur, pentru că cel ce ascultă este ca o 
femeie. E suficientă o schimbare de polaritate. Atunci când o femeie îi vorbeşte soțului său ea ia o 
polaritate masculină, iar soţul care ascultă ia polaritate feminină şi naşte copii. Copii sunt 
sentimentele, emoţiile, gândurile, deciziile şi actele. Vedeți, acelaşi principiu se aplică în toate 
circumstanţele, în toate regiunile, în toate domeniile. E vorba de aceeaşi lege, infailibilă. Trebuie să 
ştim să jonglăm de la un plan la altul. 

Încercaţi deci de acum înainte să lărgiţi felul vostru de a vedea lucrurile. Dacă rămâneți 
neclintiți în anumite concepții nu veţi înțelege niciodată plenitudinea vieţii, pentru că totul este legat. 
“Ceea ce este jos este ca şi ceea ce este sus, şi ceea ce este sus este ca şi ceea ce este jos.”. Mulţi 
spiritualişti repetă această frază fără a o înţelege cu adevărat, pentru că nu ştiu la ce anume corespund 
cuvintele “jos” şi “sus”. Pentru a le înţelege, trebuie să le înlocuim prin alte cuvinte reprezentând 
imagini, creaturi, existenţe sau lumi... Ce am putea pune în locul cuvântului “jos”? Jos, poate fi sexul, 
poate fi pământul, femeia, materia sau infernul. lar “sus” poate fi creierul, cerul sau soarele, omul, 
spiritul... aici Hermes Trismegistul a păstrat secretul, nu a precizat, noi suntem cei ce trebuie să 
căutăm. 

Dar ceea ce este extraordinar, e că a mai adăugat “pentru a face miracolele unui singur lucru”. 
Da, “ceea ce este jos este ca şi ceea ce este sus, şi ceea ce este sus este ca şi ceea ce este jos pentru 
a face miracolele unui singur lucru.” Deci, Jos şi sus fac ceva împreună, produc “un singur lucru”, 
copilul. Şi ce este acest singur lucru? Hermes Trismegistul nu a explicat. Vedeţi, limba şi cele două 
buze sunt două lucruri care se unesc pentru a face miracolele unui singur lucru, care poate fi Cuvântul. 
Dar ceea ce este sigur este că trebuie doi pentru a produce acest singur lucru: principiul masculin şi 
principiul feminin, ceea ce este sus şi ceea ce este jos. Când un bărbat şi o femeie vor să aibă un copil, 


trebuie ca unul să se pună în sus şi celălalt în jos. Cel care este jos este ca şi cel care este sus; diferenţa 
este în poziție. Şi de ce? Pentru a produce miracolele unui singur lucru: copilul. 

Deci, reflectaţi acum, încercaţi să nu vă mai treacă viaţa fără a vedea nimic, fără a înţelege, în 
somn şi în incoştiență. Trăiți de acum înainte o viaţă plină de sens, lăsaţi tot ceea ce vă reţine în 
regiunile inferioare, toate senzațiile, ocupațiile, care nu vă aduc nimic! Luaţi esențialul şi la treabă! 


“Tot ceea ce este jos este ca şi ceea ce este sus.” Aceste cuvinte a lui Hermes Trismegistul ne 
relevă că înainte de a exista jos, printre oameni, căsătoria exista deja sus. Da, sus, între principiile 
cosmice masculin şi feminin se realizează fără încetare o unire, un schimb care, în planul fizic, 
se reflectă sub forma căsătoriei. lată ce ne relevă Ştiinţa inițiatică. E spus în Geneză: “La început 
Dumnezeu a creat cerul şi pământul.” Cerul şi pământul sunt două simboluri pe care trebuie să le 
interpretăm, la fel şi relaţiile care există între ele; acestea sunt simbolurile celor două principii 
emisiv şi receptiv, masculin şi feminin. Cele două principii se unesc şi din această unire se nasc 
copii. Tot ceea ce vedeți şi chiar şi ceea ce nu vedeţi este o creaţie a celor două principii. Tot ceea ce 
este produs pe pământ este un copil a acestei uniri a pământului cu cerul. Dacă pământul şi-ar tăia 
legătura, dacă nu ar mai fi legat de cer, cerul nu i-ar mai da nici energiile sale, nici elanul său, iar 
pământul ar deveni un deşert. 

Cerul şi pământul, principiul masculin şi principiul feminin există deja în regnurile sublime 
din înalt, şi ele se reflectă mai departe în toate regiunile şi în toate domeniile până în planul fizic. 
Peste tot, nu vedem decât decât unirea celor două principii, masculin şi feminin iar această unire 
produce o forță, o energie. Când vreţi să branşați un aparat electric folosiți o priză tată şi o priză 
mamă, dar ați remarcat că fiecare dintre ele sunt polarizate? Sunt două şi două... Da, fiecare lucru, 
fiecare ființă posedă în ea însăşi cei doi poli. Pământul, cerul, bărbatul, femeia au fiecare în sine doi 
poli. Deci, când se unesc, acestea face patru, şi iată forțele care circulă, iată copiii care se nasc. Dar 
fără acest contact, fără această unire, această fuziune, acest schimb, nu se produce. 

Acum, dacă ne punem această problemă în domeniul vieții interioare, vom înțelege că atât 
timp cât omul nu va stabili un contact cu o realitate care îl depăşeşete: cerul, lumea divină, el va 
rămâne singur. Şi dacă rămâne singur va rămâne steril, improductiv, şi va dispărea într-o zi fără a lăsa 
urme. Veţi spune: “Dar am o soţie (un soț); şi avem copii!” Da, în planul fizic, dar aceasta nu ajunge. 
Adevărata căsătorie este de a şti cum să lucrezi cu cele două principii în toate domeniile. Dacă 
îndepliniți condițiile în planul fizic, material, aveţi rezultate: o întreagă populație, e de înţeles, dar în 
alte domenii sunteți singur, steril, pentru nu ați înțeles această lege a căsătoriei în toate regiunile: în 
plan astral, în plan mental, etc... 

“Tot ceea ce este jos este ca şi ceea ce este sus, şi ceea ce este sus este ca şi ceea ce este jos.” 
Sus este domeniul divin; Jos, e planul fizic. Tot ceea ce găsim în planul material corespunde unui 
adevăr din planul spiritual. În planul spiritual, ca şi în planul fizic, trebuie să ştim să stabilim contacte. 
Iniţiaţii au ascuns acest adevăr în simbolul şarpelui care îşi muşcă coada. Iată simbolul adevăratei 
căsătorii. Veţi spune: “Cum? Un şarpe care îşi înghite coada e simbolul căsătoriei?” Da, pentru că 
adevărata căsătorie este în fiinţa umană, e fuziunea capului şi a cozii. Cealaltă căsătorie nu este 
decât reflectarea acesteia. 

În conştiinţa sa omul este separat de el însuși. Trebuie deci să regăsească acea parte pe care nu 
o cunoaşte şi să se unească cu ea. Această idee e conținută şi de formula: “Cunoaşte-te pe tine însuţi” 
care era înscrisă pe frontispiciul oracolului din Dephi. Dar foarte puţini au înţeles sensul acestei 
inscripții. Am citit într-o zi un comentariu făcut de un profesor universitar de la Sorbona, şi am rămas 
siderat: chiar şi cei mai erudiţi nu înţeleg nimic şi explică această frază ca şi copiii, fără pic de adevăr, 
fără profunzime. 

A te cunoaşte, nu înseamnă a-ţi cunoaşte caracterul cu calitățile şi defectele sale sau a cunoaşte 
limitele condiției umane. Dacă nu ar fi decât aceasta, chiar şi copiii ar fi capabili de a se cunoaşte. În 
“Cunoaşte-te pe tine însuţi” ce este acest “însuţi”? Braţele? Picioarele? Creierul? Nu. Sentimentele? 
Gândurile? Nu. Acest însuţi e o parte de Dumnezeu, o scânteie, un spirit nemuritor, ceva ce nu se 
poate defini, foarte îndepărtat, foarte sus... Şi acolo trebuie omul să se afle pentru a se cunoaşte, în 
această entitate imortală, omniscientă, care e atotputernică: Eu-l său superior, care e o bucată de 
Dumnezeu... şi trebuie să conştientizeze că depinde de El, că face parte din El, că nu există ca 


existenţă nici ca activitate separată de El. În acel moment omul va descoperi că tot ceea ce gândea, tot 
ceea ce simţea era o iluzie, un lucru ireal, iar realitatea era acest Eu, acest Sine interior care este 
Dumnezeu Însuşi, şi că, dacă ar face eforturi pentru a se lega de El, pentru a simţi că face parte din FI, 
de a fi unul împreună cu El, conştiinţa sa s-ar topi în Etern, iar el şi-ar extrage forța, lumina, iubirea 
din Etern; el nu s-ar mai simţi ca ceva separat, mic, suferind, ci s-ar simţi ca şi Dumnezeu Însuşi! 

V-am mai explicat: cât timp omul se va identifica cu corpul său fizic, el va rămâne vulnerabil, 
slab, muritor ca şi corpul fizic, şi va fi atins de orice i se întâmplă corpului său. Dar dacă el încetează 
să se identifice cu corpul său fizic şi cu impulsurile sale instinctive pentru a se identifica cu centrul 
universului, cu sursa vieţii, cu Creatorul, el se va îndepărta din ce în ce mai mult de slăbiciune, de 
bătrâneţe, de boală şi de moarte, el se va apropia de Cel ce este nemuritor, omniscient, omniprezent. 
Din acest motiv insistă Iniţiaţii asupra acestui “însuţi”. Pentru că atât timp cât omul se va mulțumi de 
a cunoaşte orice altceva în afara lui, el nu va atinge niciodată lucrurile la care aspiră: libertate, pace, 
fericire. A se cunoaşte înseamnă a se topi în imensitatea lui Dumnezeu. 

Deci, înțelegeți-mă bine, când Iniţiaţii antici Greci spuneau: “Cunoaşte-te pe tine însuţi”, ei nu 
preconizau de a se cunoaşte în toate slăbiciunile şi în toate limitările, pentru că slăbiciunile, limitările, 
viciile nu sunt “tu însuţi”. Iată ceea ce trebuie înţeles. 

Evident, această fuziune cu Dumnezeu nu se poate face aşa de rapid. Chiar în toată existența 
lor, unii nu reuşesc să aibă această conştiinţă superioară graţie căreia să simtă că sunt una cu Eternul. 
Din timp în timp ei au o străfulgerare, o iluminare, dar a doua zi se simt iar separați, slabi, nenorociți. 
Cel care a realizat această fuziune cu Eu-l său superior se găseşte în pace şi în lumină, se simte 
nemuritor. El a ajuns la un grad de conştiinţă atât de elevat, atât de vast, încât consideră toate 
creaturile ca şi cum ar face parte din el însuşi, iar el nu mai are inamici, nu mai poate face rău la 
nimeni, el iubeşte toate ființele pentru că simte că el însuşi trăieşte în toate creaturile. El se supune 
unei morale superioare. lată un nou sens al formulei: : “Cunoaşte-te pe tine însuţi”. 

Pentru a ajunge la această stare de conştiinţă, o întreagă asceză e necesară. În India se numeşte 
Jnani- Yoga. Pentru a ajunge la conştiinţa identificării cu Dumnezeu, yoghinii hinduşi se servesc de 
formula “Eu, sunt EI”. Meditând mult la această frază, yoghinul conştientizează că eu-l său nu există, 
că eu-l nu este altceva decât “EI”, Domnul... El e unic, atotputernic, singura realitate. 

Să aprofundăm acum semnificaţia cuvântului “a se cunoaşte”. Citiţi în Biblie că Adam a 
cunoscut-o pe Eva şi s-a născut Cain... el nu o cunoştea înainte? Abraham cunoscut-o pe Sarah 
şi s-a născut Isaac... Cunoaşterea subînţelege un contact. E o apropierea a doi poli care vor să se 
topească sau, dacă vreţi, să se guşte unul pe altul. Da, ce fac copiii când sunt mici? Ei iau tot ce le 
cade în mână şi duc la gură. Astfel învaţă ei să cunoască lucrurile. Pentru copil, organul cunoaşterii nu 
este creierul, ci gura: el vrea să guşte totul. Iar pentru a cunoaşte un miros, un sunet, o imagine sau un 
gând, ce faceţi? Le lăsați să pătrundă în nasul vostru, sau în urechile voastre sau în ochii voştri sau în 
capul vostru. Deci, cunoaşterea nu e nimic altceva decât a lăsa să penetreze într-un organ al 
corpului nostru obiectul pe care vrem să-l cunoaştem. Şi pentru naşterea copiilor, e aceeaşi lege. 
Cunoaşterea se realizează prin penetrare: ceva ne penetrează pentru a fuziona cu noi. 

În această fuziune cu un obiect sau cu o ființă, noi vibrăm în armonie, la aceeaşi lungime de 
undă cu el. Să presupunem că avem două diapazoane cu braţele de aceeaşi lungime... Când faceți să 
vibreze pe unul, celălalt va răspunde pentru că vibrează pe aceeaşi lungime de undă. Deci, pentru a ne 
cunoaşte, pentru a cunoaşte acea ființă divină care e înlăuntrul nostru trebuie să ajungem să vibrăm pe 
aceeaşi lungime de undă cu ea. Numai aceasta e condiţia de a o cunoaşte. 

Să reluăm acum simbolul şarpelui care îşi înghite coada. El îşi înghite coada, adică uneşte cei 
doi poli masculin şi feminin pentru că vrea să se cunoască... Dar să presupunem că şarpele e foarte 
lung: cinci sute, o mie, două mii de metri... Într-o zi, plimbându-se, el găseşte o coadă jos, se întreabă 
ce este şi o muşcă... Şi iată că descoperă că e propria sa coadă! Ca şi puii de pisică: ei se joacă cu 
coada lor şi când o muşcă scot sunete ascuțite, au înțeles că e a lor! Omul e o ființă a cărui realitate 
depăşeşte cu mult aparenţa sa fizică: ceea ce se plimbă aici pe pământ, e coada sa... iar capul, unde e 
capul său?... Cât timp cei doi poli — capul şi coada — vor fi separați în el, el se va mulțumi să se 
târască. 

Coada trebuie să găsească capul şi să se unească cu el; coada, eu-l inferior, trebuie să se 
unească cu capul, Eu-l superior, care e în înalt, în cer. În acel moment contactul e realizat, şi se face o 


circulaţie de energii armonioase, constante. În om, acest şarpe se găseşte în coloana vertebrală, e 
şarpele Kundalini, care odată trezit se ridică în lungul coloanei vertebrale. Când cei doi poli sunt în 
fine reuniți, adică când Kundalini, de jos, se uneşte cu spiritul universal, Shiva, omul se cunoaşte, e în 
plenitudine. 

“Cunoaşte-te pe tine însuţi”. “Tine însuţi”, nu e coada care mişcă aici în planul fizic, ci e 
capul, spiritul care este în înalt. Adevărata căsătorie este adevărata cunoaştere. Dar omul nu a realizat 
încă această căsătorie în el însuşi; el o realizează numai în afara lui: peste tot el face branşamente, 
legături, plasează circuite în uzine, în administraţie, în politică, în economie, peste tot, cu excepția 
forului său interior. Acolo, nu mai ştie să branşeze nimic, de aceea se simte incomplet. 

Cea mai mare realizare la care ființa umană poate să aspire este de a uni eu-l inferior cu Eu-l 
superior, coada cu capul. Evident, coada posedă câteva calităţi, ea are cel puţin forţa de a se mişca. 
Dar capul posedă multe altele în plus: ochii, urechile, gura, creierul. Deci, dacă vom putea să ne unim 
cu Eu-l nostru superior care are facultăţi atât de dezvoltate, vom cunoaşte tot ceea ce el cunoaşte, vom 
vedea tot ceea ce el vede şi vom auzi tot ceea ce el aude, şi vom fi perfecţi. Dar atât timp cât suntem 
separați, cât timp suntem doar o coadă care se mişcă, suntem privaţi de aceste bogății. 

Trebuie să unim coada cu capul... Trebuie să “alăturăm cele două capete”. De secole, Iniţiaţii 
au lansat această formulă în lume, dar oamenii i-au pierdut sensul; ei o folosesc numai pentru partea 
materială, şi, la sfârşitul lunii, când banii încep să lipsească, ei spun: “Nu reuşesc să alătur cele două 
capete”. În realitate aceste două capete sunt coada și capul şarpelui. A alătura cele două capete 
înseamnă a ajunge să dezvoltăm succesiv toate ceakrele, de la ceakra Mulhadhara de jos până la 
ceakra Sahasrara de sus, pentru a face unitatea. Cât timp nu vom reuşi să alăturăm cele două capete, 
vom fi în mizerie şi în privațiuni. Ei da, e adevărat şi în planul spiritual ca şi în planul fizic. 

Toate puterile creaţiei se găsesc în căsătorie. Aţi văzut vreun bărbat sau o femeie care au adus 
singuri un copil pe lume? Nu, pentru aceasta trebuie să fie doi. De aceea toți care nu se căsătoresc cu 
Cerul nu vor putea niciodată deveni creatori, ei vor rămâne celibatari. Trebuie să ne căsătorim, dar cu 
Cerul pentru a avea mulţi copii. Se spune în Geneză: “Creşteţi şi vă înmulţiţi!” Dar oamenii nu au 
înțeles această prescripţie decât în plan fizic. Fiecare comandament are cel puțin trei interpretări, dar 
oamenii se mulțumesc să înţeleagă lucrurile în plan fizic, şi aici este greşeala: de a nu vrea să meargă 
mai departe. Trebuie să creştem şi să ne multiplicăm, da, dar în lumea gândurilor şi 
sentimentelor, pentru a popula zi şi noapte pământul cu mici creaturi luminoase şi înnaripate 
care vor merge să influenţeze lumea întreagă pentru realizarea Împărăției lui Dumnezeu... 

Trebuie să ne gândim la căsătorie, dar în înalt. lată noua înţelegere, noua filozofie. 


Dacă dimineața mergem să vedem răsăritul soarelui, este pentru că soarele e un centru, centrul 
sistemului nostru solar, şi privindu-l, noi ne îndreptăm spre propriul nostru centru. Eu-l nostru, 
adevăratul Eu, nu locuieşte aici; el e foarte departe în afara corpului nostru, el locuieşte în soare. Dar 
el are legături cu micul eu iluzoriu, aici, pe pământ, şi de fiecare dată când reuşim să stabilim 
conştient comunicaţia între cele două eu-ri, micul eu e atras în soare, şi acolo trăieşte în bucurie, în 
lumină. De aceea, amintiţi-vă, v-am dat anumite exerciții de făcut la răsăritul soarelui. Vă imaginați, 
de exemplu, că sunteți în soare şi că de acolo sus vă vedeţi aici pe pământ şi vă zâmbiţi, vă spuneți: 
“Deci, bătrâne, eşti acolo, dacă ai şti ce bine e aici!” Astfel, o legătură se formează între eu-l vostru 
inferior şi Eu-l superior, restabiliți legătura cu voi înşivă, vă regăsiți. Dacă faceți acest exercițiu ani de 
zile, veţi ajunge să căpătaţi calitățile Eu-lui vostru superior. Şi cum Eu-l vostru superior este 
nemuritor, el cunoaşte întraga istorie a lumii şi v-o poate comunica. Cum el este liber, vă va da 
puterile sale. Cum el e plonjat într-un ocean de fericire, vă va da o fericire indescriptibilă. 

Când bărbaţii şi femeile se unesc, ei simt o bucurie imensă, dar nu ştiu ce semnifică această 
bucurie. Ori, tocmai, această bucurie e manifestarea adevărului acestei metode: “a uni cele două 
capete”! Când omul a ajuns să unească cele două capete el a reuşit să se regăsească şi este în 
plenitudine. E aceeaşi bucurie, aceeaşi dilatare care îl învăluie, dar de o natură mult mai subtilă. 
Acestea sunt extazele de care vorbesc toţi sfinții, yoghinii şi Iniţiaţii care au reuşit să se regăsească. 

Deci, iată, în câteva cuvinte, v-am prezentat taina căsătoriei. Trebuie să vă căsătoriţi, dar nu 
numai cu creaturi exterioare vouă, pentru că în exterior vă pierde energiile. Trebuie să vă căsătoriţi cu 
voi înşivă, pentru ca toate energiile voastre să se multiplice. 


